stanford-oval/wikipedia huggingface dataset:
The Sickness
הוצאות מחדש > גרסת העשור

ב-23 במרץ 2010 הוציאה הלהקה גרסת עשור לאלבום. בגרסה הופיעו גרסאות שעברו מיקס שחודש מעט, וכן שירים חדשים שהופיעו לפני כן כצד ב' ולא נכללו בהוצאה המקורית. בנוסף נכללה גרפיקה מעודכנת ותכנים אינטרנטיים שצפייה בהם התאפרה רק לרכושי האלבום. גרסה זו, שחגגה עשור לצאת האלבום, הייתה זמינה לראשונה גם בגרסת ויניל.
דן דונגאן, גיטריסט הלהקה, אמר לגבי הגרסה החדשה: "[...] זה היה האלבום ששם אותנו על המפה והזניק את הקריירה שלנו. חזרנו לאולפן ועשינו לו רמיקס, הוא עובר תהליך של רה-מאסטרינג, נוסיף לו כמה רצועות בונוס, ונעדכן את האריזה והגרפיקה. זה יהיה פריט אספנים קטן, מחווה לאלבום הזה עבור המעריצים".
השירים הנוספים שנכללו באלבום היו "God of the Mind" ו-"A Welcome Burden", שהופיעו גם באוסף שירי צד ב' בשם The Lost Children.
הוצאות מחדש > גרסת 20 השנה

בינואר 2020 הכריזה הלהקה שהיא יוצאת למסע הופעות לכבוד 20 שנה לצאת האלבום, יחד עם סטיינד ובד וולבס(אנ'). מסע ההופעות בוטל בסופו של דבר עקב מגפת הקורונה. The Sickness יצא מחדש לאור על מנת לציין את 20 השנה לצאתו לאור. הגרסה כוללת את כל השירים המקוריים בגרסת הרה-מאסטרינג, כמו גם גרסאות בביצועים חיים של השירים. מסע ההופעות נקבע מחדש ליולי וספטמבר 2021 אך בוטל שנית עקב מגבלות הקורונה.
ביקורות

פסקה זו נמצאת בשלבי עבודה: כדי למנוע התנגשויות עריכה ועבודה כפולה, אתם מתבקשים שלא לערוך פסקה זו בטרם תוסר ההודעה הזו. אם הפסקה לא נערכה במשך שבוע ניתן להסיר את התבנית ולערוך את הפסקה, אך לפני כן רצוי להזכיר את התבנית למשתמש שהניח אותה, באמצעות הודעה בדף שיחת המשתמש.
| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
AllMusic: 
Rolling Stone: 
Spin: 5/10
עם צאתו זכה האלבום לביקורות חיוביות. סטיב יואי ממגזין האינטרנט "AllMusic" ציין שגם אם יש באלבום כמה קטעים מוצלחים פחות, הרי שהוא פרי עבודתה של להקה שלא נדרש לה עוד הרבה כדי להגיע לשליטה מוחלטת בסאונד ובכישורי ההלחנה שלה, מה שהופך את האלבום לאלבום ראשון נפלא.
שבחים

האתר "Loudwire" דירג את האלבום במקום ה-24 ברשימת 25 אלבומי הבכורה בסוגת ההארד רוק.
ב-2020 הופיע האלבום ברשימת 20 אלבומי המטאל הטובים ביותר לשנת 2000 של המגזין "Metal Hammer".
ב-2021 הופיע האלבום ברשימת 20 אלבומי הנו-מטאל המהותיים של מגזין "Revolver".
הופעות בפסקולים

השיר "Voices" הופיע בפסקול של סרט האימה "ג'יפרס קריפרס".
השיר "The Game" הופיע בפסקול של הסרט "דרגון בול Z: נקמתו של קולר".
השירים "Stupify" ו-"Fear" הופיעו בגרסתו האנגלית של הסרט "דרגון בול Z: לורד סלאג".
השיר "Down with the Sickness" הופיע במספר סרטים, פרקי טלוויזיה ומשחקי מחשב, לרבות "האחד", "מלכת הארורים", הרימייק "שחר המתים", "מותו של דיק לונג", "בלי חוקים", בפרק "Sicko" בסדרה "ברוקלין תשע-תשע", בפרק "With Apologies to Jesse Jackson" בסדרה "סאות' פארק" ובמשחקי המחשב "Rock Band 2", "גיטאר הירו 5" ו"גיטאר הירו לייב" מסדרת "גיטאר הירו" ובמשחק "WWE 2K18". ב-"Rock Band 2" וב-"גיטאר הירו 5" הוסרה השפה הגסה בשיר.
המתאבק כריס קאש באומן (Chri$ Ca$h) מ-CZW השתמש בשיר כשיר הכניסה שלו לזירה עד מ-2001 ועד למותו בתאונת דרכים ב-2005. מאז מותו מקיימת CZW אירוע היאבקות שנתי לזכרו, בשם "Down with the Sickness", על שם שיר הכניסה שלו.
משתתפים

פסקה זו נמצאת בשלבי עבודה: כדי למנוע התנגשויות עריכה ועבודה כפולה, אתם מתבקשים שלא לערוך פסקה זו בטרם תוסר ההודעה הזו. אם הפסקה לא נערכה במשך שבוע ניתן להסיר את התבנית ולערוך את הפסקה, אך לפני כן רצוי להזכיר את התבנית למשתמש שהניח אותה, באמצעות הודעה בדף שיחת המשתמש.
מכירות

פסקה זו נמצאת בשלבי עבודה: כדי למנוע התנגשויות עריכה ועבודה כפולה, אתם מתבקשים שלא לערוך פסקה זו בטרם תוסר ההודעה הזו. אם הפסקה לא נערכה במשך שבוע ניתן להסיר את התבנית ולערוך את הפסקה, אך לפני כן רצוי להזכיר את התבנית למשתמש שהניח אותה, באמצעות הודעה בדף שיחת המשתמש.
אד גולד

| --- | --- |

 לידה:  25 באוקטובר 1988 איזלוורת', לונדון, בריטניה
 פטירה:  25 במרץ 2012  (בגיל 23) לונדון, בריטניה
 שם לידה:  אדוארד דנקן ארנסט גולד
 מדינה:  הממלכה המאוחדת 
 השכלה:  האוניברסיטה לאומנויות, מיידסטון (2008–2011)
 תקופת הפעילות:  2000–2012 (כ־12 שנים)
 עיסוק:  אנימטור, יוצר תוכן
 
אד גולד (באנגלית: Edd Gould;‏ 28 באוקטובר 1988 – 25 במרץ 2012) היה אנימטור, יוצר תוכן ומדובב בריטי. הוא נודע בעיקר בזכות סדרת הרשת Eddsworld, בה השתתפו חבריו תומאס רידג'וול (TomSka), מאט הארגריבס, טורד לארסון ואחרים, ועסק בחייהם הדמיוניים. אד נפטר ב-2012 לאחר מאבק בסרטן מסוג לוקמיה לימפוציטית חריפה. לאחר מותו, הפקת Eddsworld הועברה לרידג'וול ואחר כך להארגריבס.
ביוגרפיה

אד גולד נולד ב-28 באוקטובר 1988 באיזלוורת' שבלונדון לסוזן ודאנקן גולד. היו לו אחות ואח. הוא למד בבית הספר אורלינס פארק (כפי שתיאר בפרסומו הראשון ב-Newgrounds), ופגש את מאט הארגריבס במהלך יום ספורט שם. הארגריבס הפך לחלק בולט ב-Eddsworld .
באינטרנט יצר איתו קשר תומאס רידג'וול, מעריץ של עבודתו, זמן קצר לאחר שהחל ליצור אנימציות מסוג "Stick Figures". הוא התחבר גם עם טורד לרסון דרך האינטרנט. רידג'וול ולרסון נכללו גם הם ב-Eddsworld יחד עם הארגריבס, שהופיעו בספיישל חג המולד של Eddsworld ב-2004 .
קריירה

בשנת 2000, גולד החל לעשות אנימציה באמצעות תוכנות ליצירת GIF לפרסום באתר Stick Figure Death Theatre. כשהאתר הפסיק לקבל קובצי GIF, גולד למד אנימציית פלאש בסיוע לאוואלה לי. גולד פרסם את האנימציה הראשונה שלו ב-Stick Figure Death Theatre וב-Stick Suicide תחת השם "Bendee 1" ב-7 בנובמבר 2002. מאוחר יותר, אד פרסם בפעם הראשונה ב-Newgrounds ב-6 ביוני 2003.
בספטמבר 2008 החל גולד ללמוד באוניברסיטה לאמנויות במיידסטון. הוא הצטרף שם לתומאס רידג'וול, שהקים קולקטיב של יוצרים עצמאיים תחת השם CakeBomb. הוא דיבב את הילד שאמר "I Like Trains" בסדרת asdfmovie של תומאס ביוטיוב, ועשה את האנימציה ב-asdfmovie השני.
מותו ומורשתו

ב-30 בינואר 2006, אובחן גולד בלוקמיה לימפובלסטית חריפה, סרטן של תאי הדם הלבנים. לאחר סדרת טיפולים, החלים מהמחלה.
ב-16 באפריל 2011, גולד אובחן בשנית במחלה זו. הוא פרסם סרטון ביוטיוב בשם "Edd vs Cancer" ובו הוא עצמו, רידג'וול והארגריבס דנים באבחנה, ובהשפעה שלה על הליך יצירתו (והודיע על עיכוב ביציאת הפרק השני של Hammer and Fail, סרטון שעליו התחיל לעבוד לפני האבחון). הוא השתמש במחלתו לצרכים קומיים בכמה מערכונים בחשבונות היוטיוב של חבריו.
גולד מת מזיהום שנגרם על ידי הסרטן בבוקר ה-25 במרץ 2012. הוא היה בן 23. רידג'וול והארגריבס הודיעו על מותו של גולד בסרטון קצר, "RIP Edd Gould (1988–2012)", יומיים לאחר מכן. ההלוויה נערכה ב-10 באפריל באיזלוורת', שם הוצג הספד שנערך מקטעי וידאו של מעריצים וחברים, קטע שעלה גם ליוטיוב לאחר מכן בחשבונו של רידג'וול. הפרק עליו החל לעבוד לפני מותו - החלק הראשון של Space Face - שוחרר ביוטיוב ב-2 ביוני 2012. ההפקה של Eddsworld עברה לתומאס רידג'וול, שהמשיכה להפיק פרקים כחלק מהצוואה של גולד. בהנחיית רידג'וול, הרווחים הועברו ל-CLIC Sargent (כיום פועל בשם Young Lives vs Cancer), ארגון צדקה בריטי למלחמה בסרטן התומך בילדים, צעירים ובני משפחותיהם.
גופתו של גולד נשרפה ונקברה במורטלייק. באפריל 2012, הארגריבס ורידג'וול השתתפו ב-Vidcon בלוס אנג'לס ופיזרו חלק מהאפר של גולד ליד שלט הוליווד.
פילמוגרפיה

| שנה | כותרת | יוצר | כותב | אנימציה | משחק | תפקיד | הערות |
| --- | --- | --- | --- | --- | --- | --- | --- |
| 2003–2012 (מקורי) 2012–2016 (Legacy) 2020-2022 (Beyond) | Eddsworld | כן | כן | כן | כן | עצמו, דמויות אחרות | סדרת רשת מונפשת, ערוץ יוטיוב |
| 2008–2011 (מקורי) 2015–2018 (הקלטה) | Tomska / asdfmovie |  |  | כן | כן | ריאן, ילד ה-"I Like Trains" דמויות אחרות | סדרת אנימציה מונפשת, ערוץ יוטיוב, חבר CakeBomb |
| 2009–2012 | Slomozovo |  |  |  | כן | עצמו | ערוץ יוטיוב, חבר CakeBomb |
| 2010–2012 | InkyKeyboard/מאט לובסטר |  |  |  | כן | עצמו | ערוץ יוטיוב |
| 2011 | Action Bunnies (RageNinetee) |  |  |  | כן | דמויות שונות | סדרת רשת מונפשת |
| 2011 | Skeff (פול טר ורדה) |  |  |  | כן | קריין | מערכון אנימציה |
| 2011 | Dick Figures |  |  | כן |  |  | פרק "Bath Rhymes" |
הערות שוליים

↑  Frizzle, Stephen (28 במרץ 2012). "A Tribute to Edd Gould (1988–2012)". HuffPost. נבדק ב-13 במאי 2012. {{cite web}}:  (עזרה)
↑  "gould_sue". Twitter (באנגלית). ארכיון מ-16 בנובמבר 2021. נבדק ב-16 בנובמבר 2021. {{cite web}}:  (עזרה)
↑  "vickygould/status/741543004545122304". Twitter (באנגלית). ארכיון מ-16 בנובמבר 2021. נבדק ב-16 בנובמבר 2021. {{cite web}}:  (עזרה)
↑  Teed, Paul (14 באפריל 2012). "Tributes flood in for Eddsworld creator, who died aged 23". Richmond and Twickenham Times. נבדק ב-19 באוגוסט 2018. {{cite web}}:  (עזרה)
↑  Eddsworld (8 ביוני 2012). "Eddsworld: Legacy (fundraiser)". נבדק ב-7 בספטמבר 2012 – via YouTube. {{cite web}}:  (עזרה)
↑  "Origins of Eddsworld – DeviantArt". 13 בנובמבר 2011. נבדק ב-7 בספטמבר 2012. {{cite web}}:  (עזרה)
↑  "Newgrounds.com - Everything, by Everyone". Newgrounds.com (באנגלית). נבדק ב-28 במרץ 2022. {{cite web}}:  (עזרה)
↑  "Edd Gould - Brinkster". אורכב מ-המקור ב-2004-09-16. נבדק ב-2022-10-18.
↑  "Interview with Edd Gould". flashcartoons.org. נבדק ב-14 במאי 2020. {{cite web}}:  (עזרה)
↑  "YouTube - eddsworld's Channel". YouTube. 2009-10-26. אורכב מ-המקור ב-2009-10-26. נבדק ב-2022-10-18.
↑  Eddsworld (6 ביוני 2003). "Edd (2003)". Newgrounds. נבדק ב-7 בספטמבר 2012. {{cite web}}:  (עזרה)
↑  "CakeBomb". CakeBomb. ארכיון מ-20 בינואר 2012. נבדק ב-14 במאי 2020. {{cite web}}:  (עזרה)
↑  "YouTubers That Died: 13 YouTubers Who Left Too Soon". NewMediaRockers. 5 במרץ 2015. נבדק ב-2 בפברואר 2022. {{cite web}}:  (עזרה)
↑  Lea, Martin (6 במרץ 2022). "Eddsworld donation to Young Lives vs Cancer". Bridport News. ארכיון מ-6 במרץ 2022. נבדק ב-8 במרץ 2022. {{cite web}}:  (עזרה)
↑  Eddsworld (27 במרץ 2012). "RIP Edd Gould (1988–2012)". YouTube. נבדק ב-7 בספטמבר 2012. {{cite web}}:  (עזרה)
↑  DarkSquidge (10 באפריל 2012). "Your Eulogy". YouTube. נבדק ב-7 בספטמבר 2012. {{cite web}}:  (עזרה)
↑  DarkSquidge (7 בינואר 2013). "TomSka's Day Out 6 (2012)". YouTube. נבדק ב-11 במאי 2020. {{cite web}}:  (עזרה)
| --- | --- |
בקרת זהויות :  MusicBrainz: 3bfc40bd-056d-4f86-a559-ab42af9055c2
M1 תומפסון

| --- | --- |

 מידע כללי
 סוג:  מודל נשק 
 תכנון:  ג'ון תומפסון, 1917–1919
 מדינה מייצרת:  ארצות הברית ארצות הברית
 יצרן:  Auto-Ordnance Company 
 מעצב:  ג'ון ט. תומפסון 
 תקופת השימוש:  1938–1971 (כ־33 שנים) 
 מלחמות:  מלחמת העולם השנייה, מלחמת קוריאה, מלחמת וייטנאם, מלחמת העצמאות
 יחידות שיוצרו:  כ-1.75 מיליון
 מידע טכני
 קליבר:  0.45 ACP 0.45 אינץ' (11.43 מ"מ)
 פעולה:  נשק אוטומטי
 הזנה:  מחסנית חיצונית מתנתקת בת 20 או 30 כדור (בדגמים קודמים הנשק יכל לקבל תוף תחמושת)
 אורך כולל:  852 מ"מ (M1918/A1) 811 מ"מ ‏(M1/A1)
 אורך קנה:  267 מ"מ
 משקל ריק:  4.9 ק"ג (M1918/A1) 4.8 ק"ג ‏(M1/A1)
 קצב אש:  1200-600 כדורים לדקה, תלוי בדגם
 מהירות לוע:  280 מטר לשנייה
 טווח אפקטיבי:  50 מטר
 
נחת אמריקאי יורה בתומפסון בקרב אוקינאווה
M1 תומפסון (באנגלית: Thompson submachine gun) הוא תת מקלע תוצרת ארצות הברית. הנשק, שהיה ידוע גם כטומי גאן או מכונת הכתיבה משיקגו היה אחד מכלי הנשק המפורסמים ביותר במחצית הראשונה של המאה העשרים. הוא שימש פושעים, שוטרים, חיילים, טרוריסטים ואנשי חוק ברחבי העולם משנות העשרים ועד שנות השישים.
רקע

לקראת סיום מלחמת העולם הראשונה, ועם הגעת טכנולוגיית הנשק האוטומטי לבגרות, נוצר סוג חדש של נשק קל. הנשק היה קטן יחסית, ירה תחמושת של אקדח, אך היה לו קצב אש של מקלע. על בסיס מאפיינים אלה נקרא הנשק החדש תת-מקלע (Sub Machine Gun). אחד מתתי המקלעים המוצלחים הראשונים שנוצרו היה התומפסון או "טומי גאן". פיתוחו של התומפסון החל ב-1916, כשגרסתו הראשונה פותחה כבר ב-1921. מתכנן הנשק היה גנרל ג'ון תומפסון, ומכוון שהנשק פותח אחרי מלחמת העולם הראשונה, הוחמצה הזדמנות לשווקו במלחמה זו והוא שווק לשוק האזרחי בארצות הברית (בתקופה בה לא היו תקנות נגד נשיאת נשק אוטומטי על ידי אזרחים).
הנשק

התומפסון עצמו היה תת-מקלע כבד ומוצק, מבוסס על פעולת גז, שירה תחמושת אקדח מסוג 0.45 ACP בקוטר 0.45 אינץ'. תחמושת זו, ששימשה באקדח הקולט M1911 המפורסם, הייתה חזקה מאוד וקטלנית בטווח קצר. הנשק היה מסוגל לקצב אש אדיר של עד 700 כדורים לדקה, והוזן ממחסניות ותופי תחמושת של עד 100 כדורים. התומפסון היה אמין מאוד, והצטיין בממדים קטנים שאיפשרו הסתרה קלה של הנשק. החסרון האמיתי היחיד של הנשק, פרט למשקלו הכבד, היה הטווח המעשי הקצר מאוד שלו.
"מכונת הכתיבה של שיקגו"

תקופת היובש של שנות ה-20 של המאה ה-20 הפכה חלקים של ארצות הברית לאזורי קרב בין כנופיות שהתחרו על שוק האלכוהול המוברח. בארצות הברית של אותם ימים, שבה הנשק היה חופשי וזמין לכל דורש, נשאו "חיילי" המאפיה כל פריט אפשרי, החל מאקדחי 0.22 אינץ' ועד למקלעים קלים. הודות לממדים הקטנים וכח האש האימתני שלו, התחבב ה"טומי גאן" על המאפיונרים, אשר עשו בו שימוש נגד עבריינים יריבים ואנשי חוק כאחד. במיוחד התפרסמו מקרי רצח בשיקגו, עיר שהייתה מרכז ללחימה בין כנופיות מבריחים, ובמיוחד מעשה הטבח של יום ולנטיין. הצליל הייחודי של התומפסון, בשילוב עם כותרות העיתונים המזעזעות שליוו אותו באותה תקופה, הקנו לו את הכינוי "מכונת הכתיבה של שיקגו".
מלחמת העולם השנייה

התומפסון שירת במלחמת העולם השנייה לצד רובי ה-M1 גאראנד וה-M1 קרבין.
התומפסון נכנס למלחמה עוד לפני ארצות הברית עצמה. יחידות בריטיות מיוחדות העדיפו אותו על פני הסטן הודות לאמינותו ולקטלניות הגבוהה יותר של תחמושת ה 0.45 אינץ'. הגרסאות הצבאיות היו בעלות קצב אש נמוך יותר כדי להקל על הדיוק. אך עם הצטרפות ארצות הברית למלחמה הפך השימוש ב"טומי גאן" לנפוץ מאוד. הנשק שימש כנשק אישי בכוחות מיוחדים ומוצנחים וכנשק אישי של מפקדי יחידות חי"ר אמריקאיות. החיילים האמריקאים אהבו את הנשק בזכות כוחו ואמינותו, ומחלו לו על המשקל הגדול והטווח הקצר.
החסרון העיקרי של התומפסון היה עלות הייצור שלו. הוא היה יקר יחסית ומסובך לייצור. על אף ניסיונות במהלך המלחמה להוזיל את ייצורו ולפשט אותו, הוא היה מורכב מדי לייצור בקנה מידה המוני. כתוצאה מכך לקראת המחצית השנייה של מלחמת העולם ה-2 החלו האמריקאים להחליף אותו בתת-המקלע M3 גריז, שהיה פשוט לייצור ודומה יותר לסטן הבריטי.
לאחר המלחמה

התומפסון המשיך לשרת בצבא ארצות הברית עד אחרי מלחמת קוריאה. חיילים אחדים בצבא ארצות הברית העדיפו אותו גם במלחמת וייטנאם, על פני רובה ה-M-16 הארוך או ה-M3 גריסגאן. ה-FBI ויחידות אכיפת חוק אחרות המשיכו להשתמש ב"טומי גאן" עד שנות ה-70 של המאה ה-20, ואז זנחו אותו לטובת ה MP5 הגרמני של הקלר וקוך.
בעולם השלישי התומפסון שירת צבאות רבים, פעמים רבות ביחידות העילית או כנשק אישי של מפקדים חשובים. הנשק זכה להערכה רבה בכל מקום, על אף שיחסית לתת-מקלעים רבים משנות החמישים הוא היה נחות[דרוש מקור].
בצה"ל הצעיר הוכנסו לשירות מספר מוגבל של תומפסונים, בעיקר ביחידות עילית (כמו יחידה 101), והוחלפו על ידי העוזי בשנות ה-50 של המאה ה-20. הנשק התפרסם בארץ כנשקם האישי של מאבטחי דוד בן-גוריון בזמן מלחמת העצמאות.
ראו גם

סטן (תת-מקלע בריטי ששימש את הבריטים בימי המלחמה)
MP40 (תת-מקלע גרמני מימי המלחמה)
פפ"ש (PPsH, תת-מקלע סובייטי מימי המלחמה)
עוזי (תת-מקלע ישראלי)
הערות שוליים

↑  מתוך יחידה סודית קומנדו 101, מאת אורי מילשטיין, הוצאת רמדור, מהדורה שלישית, מרץ 1968.
| --- | --- |
בקרת זהויות :  NLI: 987007534005405171  BnF: cb125555525 (data)  LCCN: sh85134939
Windows Server Update Services

| --- | --- |

 מפתח:  מיקרוסופט
 מערכת הפעלה:  Windows Server
 קטגוריה:  עדכוני מערכת
 www.microsoft.com
WSUS (ראשי תיבות של: Windows Server Update Services) הוא כלי מבית מיקרוסופט לשרתי Windows המספק למנהלים בסביבה ארגונית שירות עדכונים למחשבים מבוססי מערכת ההפעלה חלונות. הכלי מוריד את העדכונים משרתי Windows Update ומפיץ אותם למחשבים ברשת. השירות מהווה חלק אינטגרלי מ-Windows Server.
הכלי מאפשר למנהל המערכת לקבל נתונים ודוחות אודות עדכוני התוכנה של המחשבים ברשת, לקבוע מועד עדכונים ידני ואוטומטי לכל העמדות ברשת ולנהל אותם על פי מדיניות הארגון.
WSUS אינו מחייב שימוש ב-Active Directory וניתן ליישום על ידי הגדרת קבוצה מקומית או הגדרה העדכון בעורך הרישום וכמו כן ניתן להגדירו לניטור וזיהוי עמדות הנדרשות לבצע עדכוני תוכנה מבלי לבצע התקנה בפועל.
היסטוריה

שירות העדכונים לשרתי חלונות הופץ לראשונה במערכת ההפעלה Windows Server 2003 תחת השם Software Update Services במטרה לספק עדכוני תוכנה באופן אוטומטי באמצעות שירות Windows Update.
בשנת 2007 החליטה, חברת מיקרוסופט, להרחיב את שירות העדכונים והפיצה את WSUS 3.0 המאפשר לנהל את עדכוני המערכת באמצעות מסוף ניהול.
להלן שבעת הגרסאות האחרונות:
| גרסה | תאריך | זמינות במערכת הפעלה |
| --- | --- | --- |
| 3.0 | 30 באפריל 2007 |  |
| 3.0 SP1 הפצה מוקדמת | 1 בנובמבר 2007 |  |
| 3.0 SP1 | 7 בפברואר 2008 |  |
| 3.0 SP2 | 25 באוגוסט 2009 | Server 2008 R2 |
| 4.0 | 26 באוקטובר 2012 | Server 2012 |
| 6.3 | 18 באוקטובר 2013 | Server 2012 R2 |
| 10 | 26 בספטמבר 2016 | Server 2016 |
ראו גם

Windows Server
Windows Update
ConfigMgr
אה"מ פרינס ג'ורג' (1895)

| --- | --- |

אה"מ פרינס ג'ורג'
 תיאור כללי
 סוג אונייה:  אוניית מערכה
 צי:  הצי המלכותי הבריטי הצי המלכותי הבריטי
 סדרה:  מג'סטיק
 ציוני דרך עיקריים
 מספנה:  בסיס הצי המלכותי בפורטסמות' 
 תחילת הבנייה:  10 בספטמבר 1894
 הושקה:  22 באוגוסט 1895
 תקופת הפעילות:  26 בנובמבר 1896 – 21 בפברואר 1920 (23 שנים)
 אחריתה:  נמכרה לגריטה ב-22 בספטמבר 1921 ונהרסה ב-30 בדצמבר אותה שנה
 מיקום:  52°44′05″N 4°38′23″E﻿ / ﻿52.7347°N 4.63972°E﻿ / 52.7347; 4.63972 
 מלחמות וקרבות:  מלחמת העולם הראשונה 
 מידות
 הֶדְחֶק:  16,320 טון
 אורך:  128 מטר
 רוחב:  23 מטר
 שוקע:  8.2 מטר
 נתונים טכניים
 מהירות:  16 קשרים
 גודל הצוות:  672 איש
 טווח שיוט:  13,000 ק"מ במהירות 10 קשר
 הנעה:  8 דוודים המזינים 2 מנועי קיטור בהספק 10,000 כוחות סוס
 צורת הנעה:  2 מדחפים
 אמצעי לחימה
 שריון:  שריון עיקרי – 229 מ"מ, שריון סיפון – 64–114 מ"מ, ברבטות – 356 מ"מ, מגדל הניווט – 356 מ"מ
 חימוש:  4 תותחים 12 אינץ' (305 מ"מ), 12 תותחים 6 אינץ' (152 מ"מ), 16 תותחים 12 ליטראות (3 אינץ', 76 מ"מ), 12 תותחים 3 פאונד (1.9 אינץ' (47 מ"מ)), 5 צינורות טורפדו 18 אינץ' (457 מ"מ)
 
אה"מ פרינס ג'ורג' הייתה אוניית מערכה פרה-דרדנוט של הצי המלכותי מסדרת מג'סטיק שהושקה ב-1895. היא נקראה על שם המלך לעתיד ג'ורג' החמישי והייתה הספינה הרביעית והאחרונה שנשאה את השם הזה. נכנסה לשירות בשנת 1896, היא שירתה בתחילה בצי התעלה עד 1904. היא הייתה מעורבת בהתנגשות עם אוניית האחות שלה, הניבאל, והנזק שנוצר גרם לכך שחלק ניכר מהחלק האחרון של 1903 הושקע בתיקון. לאחר שיפוץ ב-1904, היא שובצה לצי האטלנטי ולאחר מכן, משנת 1907, היא הייתה חלק מצי הבית. ב-1912 היא שובצה בשייטת אוניות המערכה השביעית.
כאשר פרצה מלחמת העולם הראשונה, פרינס ג'ורג', יחד עם שאר השייטת, צורפה לצי התעלה בשלבים הראשונים של המלחמה. בתחילת 1915, היא נשלחה לים התיכון לשירות במערכת הדרדנלים. היא השתתפה בהפגזות על מבצרים עות'מאניים ותמכה בפעולות מדינות ההסכמה בגליפולי, כולל הפינוי מחצי האי בסוף 1915. היא בילתה את שארית המלחמה בבריטניה, בתחילה כספינת בסיס לפני שהוסבה לספינת אם למשחתות ב-1918 והוצבה בסקפה פלו. עבור תפקיד אחרון זה, שמה שונה לוויקטוריוס II לפני שחזרה לשמה המקורי ב-1919. היא בוטלה ב-1920, היא נמכרה לגריטה לחברה גרמנית אך טבעה מחוץ להולנד במהלך המעבר לגרמניה.
תכנון

מג'סטיק הייתה באורך כולל של 421 רגל (128 מטרים), רוחב של 75 רגל (23 מטרים) ושוקע של 27 רגל (8.2 מטרים). הדחק האונייה היה עד 16,060 טונות ארוכות (16,320 טונות) במעמס מלא. מערכת ההנעה שלה כללה שני מנועי קיטור תלת דרגתיים של 3 צילינדרים, המונעים על ידי שמונה דוודי צינורות אש גליליים על בסיס פחם. עד 1907–1908, היא הונעה מחדש עם דגמים המופעלים על ידי נפט. המנועים שלה סיפקו מהירות מרבית של 16 קשרים (30 קמ"ש) במהירות של 10,000 כוחות סוס (7,500 קילוואט). האונייה נחשבה לאוניית ים טובה עם גלגול קל ויכולת הפלגה טובה, למרות שסבלה מצריכת דלק גבוהה. היה לה צוות של 672 קצינים ומלחים.
האונייה הייתה חמושה בסוללה ראשית של ארבעה תותחי BL 12 אינץ' (305 מ"מ) Mk VIII בצריחים עם תותחים, אחד מקדימה ואחד מאחורה. הצריחים הונחו על ברבטות בצורת אגס; לשש מאחיותיה היה אותו סידור, אבל לאחיותיה סיזאר ואילוסטריוס ולכל סדרות אוניות המערכה הבריטיות העתידיות היו ברבטות עגולות. פרינס ג'ורג' גם נשאה סוללה משנית של 12 תותחים QF 6 אינץ' (152 מ"מ)/40 קליבר. הם היו רכובים בקזמטים בשני סיפוני תותחים באמצע האונייה. היא גם נשאה 16 תותחי QF 12 פאונד ו-12 תותחי QF 2 פאונד להגנה מפני סירות טורפדו. היא הייתה מצוידת גם בחמישה צינורות טורפדו בקוטר 18 אינץ' (457 מ"מ), שארבעה מהם היו שקועים בגוף האונייה, כשהאחרון היה במשגר מותקן על הסיפון.
לפרינס ג'ורג' ולשאר האוניות בסדרה שלה הייתה חגורת שריון בעובי 9 אינץ' (229 מ"מ) מפלדת הארווי, שאיפשר הגנה שווה עם עלות נמוכה יותר במשקל בהשוואה לסוגי שריון קודמים. זה איפשר לפרינס ג'ורג' ולאחיותיה חגורת שריון עמוקה וקלה יותר מאשר אוניות מערכה קודמות ללא אובדן הגנה. הברבטים לסוללה הראשית היו מוגנים עם שריון בעובי 14 אינץ' (356 מילימטרים), ולמגדל הניווט היה אותו עובי פלדה בצדדים. הסיפון המשוריין של האונייה היה בעובי 2.5–4.5 אינץ' (64–114 מילימטרים).
היסטוריית שירות > לפני מלחמת העולם הראשונה

פרינס ג'ורג' הונחה במספנת פורטסמות' ב-10 בספטמבר 1894. היא הושקה פחות משנה לאחר מכן, ב-22 באוגוסט 1895, ולאחר מכן החלו עבודות האבזור. את הטקס ערכה דוכסית יורק (לימים המלכה מרי), בנוכחות בעלה הנסיך ג'ורג', דוכס יורק (לימים המלך ג'ורג' החמישי), שעל שמו נקראה האונייה. היא נכנסה לשירות בצי המלכותי ב-26 בנובמבר 1896, כדי לשרת בצי התעלה. היא נכחה גם בסקירת הצי בספיטהד לרגל יובל היהלום של המלכה ויקטוריה ב-26 ביוני 1897. קפטן ארתור בארו מונה למפקד האונייה ב-28 ביוני 1899, והוחלף על ידי קפטן ארתור קלברט קלארק בנובמבר 1901. היא נכחה בסקירת צי ההכתרה עבור המלך אדוארד השביעי ב-16 באוגוסט 1902, ובחודש שלאחר מכן ביקרה בים האגאי לצורך תמרונים משולבים עם צי התעלה וצי הים התיכון. בסוף אוקטובר היא ביקרה בגיברלטר ובתטואן עם אה"מ מגניפיסנט.
ב-17 באוקטובר 1903, פרינס ג'ורג' ניזוקה קשות כאשר אוניית האחות שלה הניבאל נגחה בה בים סוער במהירות של 9 קשרים (17 קמ"ש) ליד ספרד, חוררה חור גדול מתחת לקו המים ברובע הימני של פרינס ג'ורג'. פרינס ג'ורג' הייתה בסכנת טביעה במשך מספר שעות, אבל הצליחה להגיע לפרול, כשהיא מנהגת עם המנועים שלה וכאשר הירכתיים שלה נשטפים במים. לאחר תיקונים זמניים בפרול, היא עזבה ב-24 באוקטובר 1903 לפורטסמות', שם הושלמו תיקוניה.
פרינס ג'ורג' סיימה את השירות שלה בצי התעלה ביולי 1904, והחלה בשיפוץ בפורטסמות'. עם השלמתו, היא נכנסה לעתודה שם ב-3 בינואר 1905. ב-14 בפברואר 1905, היא הוזמנה לשירות בצי האטלנטי, שהיה צי התעלה עד לארגון מחדש של הצי ב-1 בינואר 1905. ב-3 במרץ 1905 היא התנגשה בסיירת המשוריינת הגרמנית SMS פרידריך קרל בגיברלטר ללא נזק רציני. ב-17 ביולי 1905, פרינס ג'ורג' הועברה לצי התעלה החדש, וסיימה את השירות הזה ב-4 במרץ 1907 כאשר היא הושבתה בפורטסמות'.
פרינס ג'ורג' הופעלה מחדש ב-5 במרץ 1907 כדי לשמש כאוניית הדגל של המפקד העליון, פלגת פורטסמות' של צי הבית החדש שאורגן בינואר 1907. ב-5 בדצמבר 1907 היא התנגשה בסיירת המשוריינת שאנון בפורטסמות', ונגרמה נזק משמעותי לציפוי הסיפון ולמנופי הסירה שלה. היא הוחלפה כאוניית דגל בפברואר 1909, וממרץ עד דצמבר היא עברה שיפוץ בפורטסמות', שבמהלכו הותקן לה רדיו. פרינס ג'ורג' הצטמצמה לצוות שלדי והוכנסה למילואים בדצמבר 1910. היא עברה לדבונפורט ב-1911. ביוני 1912, פרינס ג'ורג' הפכה לחלק משייטת אוניות המערכה השביעית, הצי השלישי.
היסטוריית שירות > מלחמת העולם הראשונה

עם פרוץ מלחמת העולם הראשונה באוגוסט 1914, חזרה פרינס ג'ורג' לשירות מלא ב-8 באוגוסט, והייתה לזמן קצר אוניית הדגל של השייטת, עד שהוחלפה בתפקיד זה על ידי אוניית המערכה ונג'נס ב-15 באוגוסט. ב-25 באוגוסט חיפתה פרינס ג'ורג' על מעברו של גדוד הנחתים של פלימות' לאוסטנדה, בלגיה, ובספטמבר היא חיפתה על תנועת חיל המשלוח הבריטי מאנגליה לצרפת. השירות בצי התעלה של פרינס ג'ורג הסתיים בפברואר 1915 כאשר עברה לדרדנלים לשירות במערכת הדרדנלים. היא הגיעה לטנדוס ב-1 במרץ 1915, שהיה הבסיס שלה עד פברואר 1916. היא השתתפה בהתקפות על מבצרים עות'מאניים המחפים על מיצרי טורקיה ב-5 וב-18 במרץ. ב-3 במאי, תוך כדי ירי על סוללות עות'מאניות, היא ספגה פגיעת פגז 6 אינץ' (152 מ"מ) מתחת לקו המים, וחזרה למלטה לצורך תיקונים.
פרינס ג'ורג' חזרה לפעולה ב-12 וב-13 ביולי, ותמכה בחיילים הצרפתיים עם תמיכה בירי מחוץ לקריתיה ואצ'י באבא. ב-18 וב-19 בדצמבר היא חיפתה על פינוי כוחות מדינות ההסכמה ממפרץ סובלה, ואת הפינוי מ-West Beach ב-8 וב-9 בינואר 1916; היא נפגעה מטורפדו ליד כף הלס ב-9 בינואר, אך הוא לא התפוצץ והיא לא סבלה מנזק. היא הייתה בסלוניקי בינואר ופברואר. פרינס ג'ורג' עזבה את הים התיכון בסוף פברואר והושבתה במספנת צ'טם במרץ כדי לספק צוותים לכלי שיט נגד צוללות. היא נשארה בצ'טם במעמד טיפול ואחזקה עד פברואר 1918, שימשה כספינת עזר ובתפקידי סיוע אחרים, ולאחר מכן שימשה שם כספינת בסיס ממרץ 1916 עד מאי 1918.
בחודשים מאי עד אוקטובר 1918 שופצה פרינס ג'ורג' בצ'טם והוסבה לספינת אם למשחתות. בספטמבר 1918 שמה שונה לוויקטוריוס II. היא צורפה לאוניית התיקונים (אוניית אחות שלה ואוניית מערכה לשעבר) ויקטוריוס בסקפה פלו, שם שימשה כאוניית שרות למשחתות של ה"גרנד פליט" ("הצי הגדול"). היא חזרה לשם פרינס ג'ורג' בפברואר 1919, ובמרץ עברה לשירנס כדי לשמש כספינת אם למשחתות שהוצבו על נהר מדוויי. פרינס ג'ורג' הוכנסה לרשימת הפירוק בשירנס ב-21 בפברואר 1920, ונמכרה לגריטה לחברה בריטית ב-22 בספטמבר 1921. היא נמכרה מחדש לחברה גרמנית בדצמבר 1921, ויצאה לגרמניה לצורך גריטה. במהלך המסע, פרינס ג'ורג' נהרסה ב-30 בדצמבר 1921 ליד Camperduin, הולנד. לאחר מכן הופשטו ממנה חומרים יקרי ערך ונשארה כשובר גלים, שם נשארה עד היום. בשנת 2014 היא נקברה בחול כחלק מתוכנית הרחבת החוף וסמן הוצב מעל המקום שבו שוכנים שרידי האונייה.
תרשים של אה"מ פרינס ג'ורג'
פרינס ג'ורג', בערך 1897
פרינס ג'ורג' לאחר השיפוץ שלה ב-1904.
אהרן יפה'ן

| --- | --- |
אין תמונה חופשית
 לידה:  1945 תש"ה ניו יורק, ארצות הברית 
 פטירה:  10 במרץ 1992 (בגיל 47 בערך) ה' באדר ב' תשנ"ב 
 מדינה:  ארצות הברית, ישראל 
 תקופת הפעילות:  ? – 10 במרץ 1992 
 בן או בת זוג:  לאה יפה'ן 
 
הרב רפאל אהרן יפה'ן (תש"ה, 1945 - ה' באדר ב' תשנ"ב, מרץ 1992) היה ר"מ בישיבת חברון ומהדיר תורת הראשונים.